इसके अलावा 13 सितंबर को दक्षिण-पश्चिम बिहार के अधिकतर जिलों में बारिश का पूर्वानुमान है. आइएमडी के पूर्वानुमान के मुताबिक बारिश का यह दौर 16 सितंबर तक चलने के आसार हैं. दरअसल मानसून ट्रफ कुछ सक्रिय हुई है, यह डेहरी से गुजर रही है. हालांकि बारिश का यह दौर केवल दो से चार दिन ही चलेगा. बिहार में अभी सामान्य से 25 प्रतिशत कम बारिश दर्ज की गयी है. हालांकि इस दौरान कई जगहों पर ठनका गिरने की आशंका है. दरअसल बिहार के वातावरण में आद्रता की मात्रा 60-80 प्रतिशत है. इसलिए उमस भरी गर्मी परेशानी का सबब बनी हुई है.